LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2003 M. SAUSIO 22 D. ĮSAKYMO NR. 3D-17 „DĖL NACIONALINĖS MOKĖJIMO AGENTŪROS PRIE ŽEMĖS ŪKIO MINISTERIJOS NUOSTATŲ“ PAKEITIMO

2021 m. balandžio 6 d. Nr. 3D-214

Vilnius

P a k e i č i u Nacionalinės mokėjimo agentūros prie Žemės ūkio ministerijos nuostatus, patvirtintus Lietuvos Respublikos žemės ūkio ministro 2003 m. sausio 22 d. įsakymu Nr. 3D-17 „Dėl Nacionalinės mokėjimo agentūros prie Žemės ūkio ministerijos nuostatų“:

1.	Pakeičiu 9.4 papunktį ir jį išdėstau taip:

„9.4. atlieka SAPARD, Europos žemės ūkio orientavimo ir garantijų fondo (toliau – EŽŪOGF), EŽŪFKP, EŽF, EJRŽF ir EŽŪGF lėšų panaudojimo kontrolę ir finansuojamų priemonių įgyvendinimo priežiūrą;“.

2.	Pripažįstu netekusiais galios 9.8 ir 9.9 papunkčius.

3.	Pakeičiu 9.16 papunktį ir jį išdėstau taip:

„9.16. teikia valstybės paramos, EŽŪGF, EŽŪFKP, EŽF, EŽŪOGF ir EJRŽF lėšų panaudojimo ataskaitas Žemės ūkio ir Finansų ministerijoms ir kitoms kontroliuojančioms institucijoms bei pagal kompetenciją įgaliotoms ES institucijoms;“.

4.	Pakeičiu 9.19 papunktį ir jį išdėstau taip:

„9.19. teikia pasiūlymus ir informaciją Žemės ūkio ministerijai dėl Lietuvos Respublikos teisės aktų rengimo, galiojančių teisės aktų pakeitimo, papildymo ar panaikinimo valstybės paramos, EŽŪGF, EŽŪFKP, EŽF, EŽŪOGF ir EJRŽF priemonių įgyvendinimo klausimais, teikia pasiūlymus ir informaciją Žemės ūkio ministerijai dėl Lietuvos Respublikos teisės aktų rengimo, galiojančių teisės aktų pakeitimo, papildymo ar panaikinimo valstybės paramos, EŽŪGF, EŽŪFKP, EŽF, EŽŪOGF ir EJRŽF priemonių įgyvendinimo klausimais. Pagal savo kompetenciją rengia ir tvirtina dokumentų, būtinų valstybės paramos, EŽŪGF, EŽŪFKP, EŽF ir EJRŽF priemonėms administruoti, pavyzdines formas.“

5.	Pakeičiu 10.3 papunktį ir jį išdėstau taip:

„10.3. sudaryti sutartis dėl bendradarbiavimo su valstybės institucijomis ir įstaigomis, kurioms skiriamos administravimo ir kontrolės funkcijos, susijusios su SAPARD, EŽŪGF, EŽŪFKP, EŽF, EŽŪOGF ir EJRŽF priemonių vykdymu, ir pagal kompetenciją kontroliuoti, kaip yra vykdomos kaimo plėtros programos, remiamos iš valstybės, SAPARD, EŽŪGF, EŽŪFKP, EŽF, EŽŪOGF ir EJRŽF lėšų;“.

6.	Pakeičiu 10.7 papunktį ir jį išdėstau taip:

„10.7. įstatymų ir kitų teisės aktų nustatyta tvarka gauti iš fizinių ir juridinių asmenų informaciją, reikalingą valstybės paramos, SAPARD, EŽŪGF, EŽŪFKP, EJRŽF, EŽF ir EŽŪOGF priemonėms įgyvendinti;“.

7.	Pakeičiu 10.8 papunktį ir jį išdėstau taip:

„10.8. įstatymų ir kitų teisės aktų nustatyta tvarka gauti ir naudoti iš duomenų ir informacijos tvarkytojų, taip pat iš fizinių ir juridinių asmenų, pretenduojančių gauti valstybės, EŽŪGF, EŽŪFKP, EŽF, EŽŪOGF ir EJRŽF priemonių paramą, informaciją ir duomenis apie fizinius (asmens duomenis) ir juridinius asmenis, pretenduojančius gauti valstybės, EŽŪGF, EŽŪFKP, EŽF, EŽŪOGF ir EJRŽF priemonių paramą, bei fizinius ir juridinius asmenis, dalyvaujančius įgyvendinant Agentūros administruojamus projektus;“.

8.	Pakeičiu 14 punktą ir jį išdėstau taip:

„14. Agentūra, vykdydama valstybės paramos, SAPARD, EŽŪGF, EŽŪFKP, EŽF, EŽŪOGF ir EJRŽF priemonių administravimo funkcijas, bendradarbiauja su Žemės ūkio ministerijos struktūriniais padaliniais, kitomis valstybės institucijomis, visuomeninėmis organizacijomis, ES institucijomis, kitais juridiniais ir fiziniais asmenimis ir pagal kompetenciją turi teisę kviesti juos dalyvauti Agentūrai atliekant paraiškų ir investicinių projektų administravimo ir kontrolės funkcijas.“

9.	Pakeičiu 16 punktą ir jį išdėstau taip:

„16. Agentūros veikla organizuojama vadovaujantis metiniais veiklos planais. Agentūros metiniai veiklos planai rengiami vadovaujantis Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 „Dėl Strateginio planavimo metodikos patvirtinimo“, tvirtinami Agentūros direktoriaus ir skelbiami Agentūros interneto tinklalapyje. Agentūros metinių veiklos planų vykdymą vertina Agentūros Audito skyrius. Agentūros metiniai veiklos planai įgyvendina žemės ūkio ministro valdymo sričių strateginio veiklos plano programų tikslus ir uždavinius.“

10.	Pakeičiu 19 punktą ir jį išdėstau taip:

„19. Agentūros struktūriniai padaliniai yra departamentai, skyriai. Agentūros uždaviniams ir funkcijoms, kurie nepriskirti Agentūros struktūriniams padaliniams, įgyvendinti gali būti steigiama (steigiamos) pareigybė (pareigybės), nepriklausanti (nepriklausančios) departamentui ar skyriui.“

11.	Pakeičiu 20 punktą ir jį išdėstau taip:

„20. Agentūrai vadovauja direktorius. Agentūros direktorių teisės aktų nustatyta tvarka (ne politinio (asmeninio) pasitikėjimo pagrindu) priima į pareigas ir atleidžia iš jų žemės ūkio ministras. Agentūros direktorius gali būti skiriamas eiti įstaigos vadovo pareigas ne daugiau kaip dvi kadencijas iš eilės. Agentūros direktorius yra tiesiogiai pavaldus ir atskaitingas žemės ūkio ministrui. Agentūros direktoriaus pavaduotoją ir Agentūros kanclerį valstybės tarnybą reglamentuojančių teisės aktų nustatyta tvarka skiria į pareigas ir atleidžia iš jų Agentūros direktorius. Direktoriaus laikinai nesant, jo funkcijas atlieka Agentūros direktoriaus pavaduotojas; jei pavaduotojai yra keli – žemės ūkio ministro įsakymu paskirtas Agentūros direktoriaus pavaduotojas; jų nesant – kitas žemės ūkio ministro įsakymu paskirtas Agentūros kancleris arba Agentūros administracijos padalinio vadovas. Agentūros direktoriaus funkcijas atliekantis asmuo yra tiesiogiai pavaldus ir atsako už uždavinių įgyvendinimą žemės ūkio ministrui.“

12.	Pakeičiu 21.7 papunktį ir jį išdėstau taip:

„21.7. atsižvelgdamas į Agentūros Audito skyriaus vedėjo teikiamus pastebėjimus, išvadas ir rekomendacijas, priima sprendimus dėl Agentūros veiklos ir vidaus kontrolės sistemos tobulinimo;“.

13.	Pakeičiu 21.8 papunktį ir jį išdėstau taip:

„21.8. vadovaudamasis teisės aktais, priima sprendimus dėl paramos suteikimo ir sankcijų taikymo arba įgalioja Agentūros direktoriaus pavaduotoją, Agentūros kanclerį arba kitą Agentūros administracijos padalinio vadovą;“.

14.	Pakeičiu 21.9 papunktį ir jį išdėstau taip:

„21.9. sudaro, pildo, keičia ir nutraukia sutartis su paramos gavėjais dėl paramos suteikimo arba įgalioja Agentūros direktoriaus pavaduotoją, Agentūros kanclerį arba kitą Agentūros administracijos padalinio vadovą;“.

15.	Pakeičiu 28 punktą ir jį išdėstau taip:

„28. Už Agentūros buhalterinės apskaitos organizavimą, apskaitos dokumentų, registrų, finansinių ir biudžeto vykdymo ataskaitų rinkinių išsaugojimą įstatymų nustatyta tvarka, finansinių ir biudžeto vykdymo ataskaitų rinkinių sudarymą, pateikimą ir paskelbimą laiku, inventorizacijos organizavimą, Agentūros vidaus kontrolės veikimo užtikrinimą, sprendimų dėl racionalaus ir taupaus lėšų bei turto naudojimo užtikrinimo priėmimą yra atsakingas Agentūros direktorius. Agentūros valstybinį (finansinį ir veiklos) auditą atlieka Valstybės kontrolė. Agentūros vidaus auditą atlieka Agentūros Audito skyrius, veiklos finansinę kontrolę vykdo Žemės ūkio ministerija.“

Žemės ūkio ministras	Kęstutis Navickas